শোষণের সমাজ বদলের এই আহ্বানের বিরুদ্ধে প্রবল প্রতিরোধ গড়ে তুলে তৎকালীন মক্কার পুরোহিত ও শাসক গোষ্ঠী। শুরু হয় তাদের উপর নির্মম অত্যাচার । (14) অত্যাচারের মুখে কিছু অনুসারী আবিসিনিয়াতে (গমন) হিজরত করেন। (15) অবশেষে সকল গোত্রের সম্মিলিত হত্যা প্রচেষ্টার মুখে তিনি মাতৃভূমি ত্যাগ করে ইয়াসরিব (মদীনা) -এ হিজরত করেন। (16) মদীনায় পর্যায়ক্রমে গড়ে উঠে ইসলামি রাষ্ট্র। এরপর সত্যের সংগ্রামে জীবনের শেষ দশকে এসে জড়িয়ে পড়তে হয় একের পর এক যুদ্ধে। অবাক করার মত ব্যাপার হল, তার অংশ নেয়া প্রায় ২৭ টি যুদ্ধে উভয়পক্ষে নিহতের সংখ্যা ছিল মাত্র ১০১৮ জন! (17) আজ থেকে ১৪৫০ বছর আগেও যুদ্ধকালীন নীতির যে দৃষ্টান্ত তিনি স্থাপন করেছিলেন, তা আজকের তথাকথিত সভ্য সমাজও অর্জন করতে পারে নি। (18) তাছাড়া যুদ্ধবন্দীদের সাথে সদাচরণের যে দৃষ্টান্ত তিনি স্থাপন করেছিলেন (19), ইসলামের তীব্র সমালোচক স্যার উইলিয়াম ম্যুর পর্যন্ত তার প্রশংসা করতে বাধ্য হয়েছেন। (20) অথচ তা থেকেও আমাদের তথাকথিত সভ্য সমাজ বহু দূরে। (21)